Nafarroako Parlamentuko Mahaiak, 2023ko otsailaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Ijitoen Garapenerako Estrategiaren inpaktuaren gaineko txostenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko otsailaren 27an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkeztu ditu, idatziz erantzun dakizkion:

1.- Ijitoen garapenerako Estrategian jasota zetorren horren inpaktua ezagutzeko inkesta kuantitatibo eta kualitatibo bat eginen zela 2020an. Egin al da inkesta hori? Noiz?

2.- Egin al dira estrategia horrek jasotzen zituen urteroko betearazpen-txostenak?

3.- Egin al dira estrategia horren jarraipen eta ebaluazio atalak jasotako bitarteko ebaluazio luzeagoa (2020) eta amaierako betearazpena (2022)?

Iruñean, 2023ko otsailaren 21ean

Foru parlamentaria: Jorge Esparza Garrido